text: РЕШЕНИЕ ЗА ИЗПЪЛНЕНИЕ НА КОМИСИЯТА
  от 28 март 2014 година
  за изменение на Решение 98/536/ЕО по отношение на списъка на националните референтни лаборатории
  (нотифицирано под номер С(2014) 1920)
  (2014/745/ЕС)
  ЕВРОПЕЙСКАТА КОМИСИЯ,
  като взе предвид Договора за функционирането на Европейския съюз,
  като взе предвид Директива 96/23/ЕО на Съвета от 29 април 1996 г. относно мерките за наблюдение на определени вещества и остатъци от тях в живи животни и продукти от животински произход и за отмяна на директиви 85/358/ЕИО и 86/469/ЕИО и решения 89/187/ЕИО и 91/664/ЕИО (1), и по-специално член 14, параграф 1, трета алинея от нея,
  като има предвид, че:
  (1)
  С Директива 96/23/ЕО се определят мерките за наблюдение на веществата и групите остатъци, изброени в приложение I към нея.
  (2)
  В съответствие с член 14, параграф 1 от Директива 96/23/ЕО всяка държава членка посочва поне една национална референтна лаборатория, която да отговаря за определени задачи, установени в посочената директива. В същия член се предвижда и Комисията да изготви списък с така определените лаборатории.
  (3)
  Списъкът с националните референтни лаборатории за откриване на остатъци понастоящем е включен в приложението към Решение 98/536/ЕО на Комисията (2).
  (4)
  Някои държави членки са определили допълнителни национални референтни лаборатории или са заменили определените лаборатории с други лаборатории. Освен това са настъпили промени в данните за контакт и в групите остатъци, които се наблюдават от някои от лабораториите, изброени понастоящем в приложението към Решение 98/536/ЕО. Поради това, с оглед постигането на яснота и последователност в законодателството на Съюза, е целесъобразно да се актуализира списъкът на националните референтни лаборатории, включен в приложението към посоченото решение.
  (5)
  Поради това Решение 98/536/ЕО следва да бъде съответно изменено.
  (6)
  Мерките, предвидени в настоящото решение, са в съответствие със становището на Постоянния комитет по хранителната верига и здравето на животните,
  ПРИЕ НАСТОЯЩОТО РЕШЕНИЕ:
  Член 1
  Приложението към Решение 98/536/ЕО се заменя с текста на приложението към настоящото решение.
  Член 2
  Адресати на настоящото решение са държавите членки.
  Съставено в Брюксел на 28 март 2014 година.